Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: kiadására irányul, akkor az 1957. évi IV. törvény elõírásait kell alkalmazni az ügyintézési határidõ
Paragraph Index: 370

j) az eljáráshoz kapcsolódóan a Hatóság által kiadott engedély(ek), a kérelem megalapozásához felhasznált, az Engedélyes által korábban benyújtott dokumentáció megnevezését és azonosítóit. 4.048. Biztonsági osztályba tartozó vagy a jelen Szabályzatot életbe léptetõ Kormányrendelet vonatkozó bekezdése szerinti nyomástartó edények, csõvezetékek és nyomáshatárolók átalakítását követõ új üzemeltetési engedélye megszerzéséhez a sikeres biztonságtechnikai felülvizsgálatot igazoló dokumentumokat is magába foglaló, a 4.047. pont szerinti tartalmi követelményeknek megfelelõ engedélykérelmet kell benyújtani. 4.049. A kérelmet megalapozó dokumentációt a tartalmi követelményekben megfogalmazott elvárások szerint, a hatósági engedélyezési hatáskörbe tartozó terjedelemben olyan részletességgel és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálatát és értékelését el tudja végezni. 4.7. SZERVEZET-ÁTALAKÍTÁS ENGEDÉLYEZÉSE 4.050. A Végleges Biztonsági Jelentésben rögzített változattól eltérõ eredményt elõidézõ szervezeti és vezetési változtatási szándékot az Engedélyes a tervezett bevezetés elõtt legalább három hónappal köteles írásban bejelenteni a Hatóságnak. A biztonsági következményt a 4.003. pont szerinti elõzetes biztonsági értékelés alapján kell meghatározni és számottevõ biztonsági következmény esetén a változtatást a Hatósággal engedélyeztetni kell. 4.051. Az engedélyezés egy lépcsõben, a 4.016. pont d) alpontja szerinti engedély kiadásával történik. 4.7.1. Az engedély érvényessége 4.052. A jogerõs átalakítási engedély a jogszabályokban elõírt egyéb engedélyek megléte és az engedélyben rögzített feltételek teljesülése esetén a szervezet-átalakítás végrehajtására és az atomerõmû blokkjainak az átalakított szervezettel történõ üzemeltetésére jogosít. 4.053. Az engedély határozott ideig érvényes, idõtartamát a Hatóság a szervezet-átalakításhoz szükséges idõt figyelembe véve határozza meg. Az engedély – folyamatban levõ szervezet-átalakítás esetén – egy alkalommal meghosszabbítható. 4.7.2. Az engedélykérelem tartalmi követelményei 4.054. Az engedélykérelemben igazolni kell, hogy az atomerõmû blokkjainak biztonságos üzemeltetése a szervezet-átalakítás végrehajtása alatt, és az átalakított szervezettel történõ üzemeltetés során nem csökken. Ennek érdekében az engedélykérelemnek tartalmaznia kell:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes